בל פאולי

איזובל דורותי פאולי (באנגלית: Isobel Dorothy Powley; נולדה ב-7 במרץ 1992) היא שחקנית יהודיה-אנגלייה.

ביוגרפיה
פאולי נולדה בהאמרסמית' שבלונדון לשחקן הבריטי מארק פאולי ולמלהקת ג'ניס ג'פה. אמה היא יהודייה. פאולי למדה בבית הספר הולנד פארק.

 קריירה 

 קולנוע וטלוויזיה 
בשנים 2007 ו-2008 שיחקה פאולי בסדרה M.I. High לצדם של רייצ'ל פטלדוולה ומוסטפא חוסיין-אוגלו. היא ומוסטפא לא חזרו להופיע בעונות הבאות של הסדרה. בנוסף ל-"M.I. High" שיחקה פאולי בהפקות כגון "Murderland" (מ-2009), "דוריט הקטנה" (2008) ו-"The Bill" (מ-2008), ו-"The Whistleblowers" (מ-2007). ב-2013 הוכרז שפאולי הצטרפה לצוות שחקני הסדרה "בנידורם" של ITV לעונה השישית.

ב-2015 גילמה פאולי את דמותה של הנסיכה מרגרט בדרמה הקומית הביוגרפית "יציאה מלכותית" לצדם של שרה גאדון, אמילי ווטסון ורופרט אוורט. פאולי שיחקה בתפקיד ראשי בדמות מיני גצה בדרמה הקומית "יומנה של נערה מתבגרת" לצדם של קריסטן ויג ואלכסנדר סקארסגארד. הקרנת הבכורה של הייתה בניו יורק ובלוס אנג'לס ב-7 באוגוסט 2015. זמן קצר אחר כך כיכבה פאולי בסרט האינדי "קרי פילבי" בו החליפה בתפקיד את השחקנית היילי סטיינפלד.

ב-2016 כיכבה בתפקיד הראשי בדרמה הקומית "קרי פילבי"; הסרט התבסס על רומן בעל אותו שם מאת הסופרת האמריקני, קארן ליסנר.

ב-2017 כיכבה בדרמה התקופתית "מרי שלי" לצדה של השחקנית אל פנינג.

ב-2018 כיכבה פאולי לצדה של ליב טיילר בסרט האימה "חיית פרא", והופיעה בסרט דרמת הפשע "הילד הלבן ריק" לצדם של מתיו מקונוהיי וג'ניפר ג'ייסון לי. פאולי גילמה את הולי מורטן בדרמה "המודיע" של ערוץ BBC One בכיכובו של פאדי קונסידיין.

ב-2023 שיחקה פאולי בתפקיד ראשי בסדרת דיסני+, "אור קטן" בהפקת נשיונל ג'יאוגרפיק, לצידם של לייב שרייבר וג'ו קול. פאולי גילמה בסדרה את דמותה של מיפ חיס, האישה ההולנדית שהסתירה את משפחתה של אנה פרנק מפני הנאצים.

תיאטרון
במרץ 2009 הופיעה פאולי בתפקיד מגי במחזה "Tusk Tusk" בתיאטרון רויאל קורט שבלונדון. ב-2011 שיחקה בתפקיד תומסינה בהפקה מחודשת בברודוויי של המחזה "ארקדיה" שהוצג בתיאטרון אתל ברימור. באוקטובר 2011 הופיעה שוב ברויאל קורט בתפקיד טילי במחזה "Jumpy", תפקיד אותו גילמה גם באוגוסט 2012 בתיאטרון הדוכס מיורק שבווסט אנד. במרץ 2018 שיחקה בתפקיד דון בהפקה מחודשת של המחזה "גיבור הלובי" מאת קנת' לונרגן בתיאטרון הייז לצדם של כריס אוונס, מייקל סרה ובריאן טיירי הנרי.

חיים אישיים
משנת 2016 פאולי יוצאת עם השחקן דאגלס בות' אותו הכירה כשהשניים הופיעו יחד בסרט "מרי שלי".

פילמוגרפיה
קולנוע
 שנה שם שם באנגלית תפקיד הערות 2013 Side by Side לורן באקל 2015 יומנה של נערה מתבגרת The Diary of a Teenage Girl מיני גצה יציאה מלכותית A Royal Night Out הנסיכה מרגרט שווים Equals רייצ'ל 2016 Detour שרי קרי פילבי Carrie Pilby קרי פילבי 2017 מרי שלי Mary Shelley קלייר קליירמונט 2018 פראית Wildling אנה הילד הלבן ריק White Boy Rick דון ורשה Ashes in the Snow לינה וילקסTBA Savage House דורות'י נאביל Cold Copy

טלוויזיה
 שנה שם שם באנגלית תפקיד הערות 2007 The Whistleblowers אמה קלייסון בפרק "Starters" 2007–2008 M.I. High דייזי מילר סדרת טלוויזיה 2008 The Bill בקי קופר בפרק "Loved and Lost" דוריט הקטנה Little Dorrit מוכרת פרחים מיני-סדרה 2009 Murderland קארי וולש מיני-סדרה Victoria Wood's Mid Life Christmas Cranchesterford teenager סרט טלוויזיה 2011 הבקתה The Cabin סידני סרט טלוויזיה של הולמרק 2014 בנידורם Benidorm ביאנקה דייק סדרת טלוויזיה 2016 חרוזים נלוזים Revolting Rhymes סינדי (דיבוב) סרט טלוויזיה של BBC One 2018 המודיע Informer הולי מורטן תפקיד ראשי; 6 פרקים 2019–2025 תוכנית הבוקר The Morning Show קלייר קונוויי 14 פרקים 2019–2022 עמק המומינים Moominvalley מאי הקטנה דיבוב; 39 פרקים 2021 Soft Voice קול-רך תפקיד ראשי; 10 פרקים 2022 כל מה שאני יודעת על אהבה Everything I Know About Love בירדי סדרת טלוויזיה של BBC 2023 אור קטן A Small Light מיפ חיס תפקיד ראשי; 8 פרקים
 מועמדת פרס גילדת שחקני המסך להופעה הטובה ביותר של שחקנית בסרט טלוויזיה או מיני סדרה (2024)
 מועמדת פרס אינדפנדנט ספיריט לההופעה הראשית הטובה ביותר בסדרה חדשה עם תסריט (2024) 2024 אדוני האוויר Master of the Air אלכסנדרה "סנדרה" וינגייט 2027 הארי פוטר Harry Potter פטוניה דרסלי סדרה עתידית של HBO

תפקידים בתיאטרון
 שנה שם שם באנגלית תפקיד הערות 2009 Tusk Tusk מגי תיאטרון רויאל קורט2011 ארקדיה Arcadia תומסינה תיאטרון את'ל ברימור Jumpy טילי תיאטרון רויאל קורט 2013 Raving טאבי תיאטרון המפסטד 2014 פילים Elephants דייזי תיאטרון המפסטד 2018 גיבור הלובי Lobby Hero דון תיאטרון הלן הייז

פרסים ומועמדויות
 שנה עבור פרס קטגוריה תוצאה2015 יציאה מלכותיתHamptons International Film Festivalהפריצהפרסי הקולנוע הבריטי העצמאיהשחקן החדש המבטיח יומנה של נערה מתבגרתGotham Independent Film Awardsהשחקנית הטובה ביותרNiagara Integrated Film FestivalNIFF הכוכב העולה איגוד המבקרים של דטרויטהשחקנית הטובה ביותר פריצהאיגוד מבקרי הקולנוע של שיקגוהמבצע המבטיח ביותרחוג מבקרי הקולנוע של פלורידהPauline Kael Breakout AwardWomen's Image Network AwardsOutstanding Actress in a Feature FilmWomen Film Critics Circleהשחקנית הצעירה הטובה ביותרVillage Voice Film Pollהשחקנית הטובה ביותרחוג מבקרי הקולנוע של ניו יורקBreakthrough PerformanceIndiewire Critics' Pollחוג מבקרי הקולנוע של קנזסהשחקנית הטובה ביותר2016פסטיבל הקולנוע בקאןפרס שופאר האקדמיה הבריטית לאמנויות הקולנוע והטלוויזיהפרס באפט"א לכוכב העולהפרס באפט"א לכוכב העולההשחקנית הראשית הטובה ביותראמפיירהשחקנית החדשה הטובה ביותרAlliance of Women Film JournalistsBest Breakthrough PerformanceChlotrudis Awardsהשחקנית הטובה ביותרFEST International Film Festivalהשחקנית הטובה ביותר

קישורים חיצוניים

הערות שוליים

קטגוריה:שחקניות קולנוע וטלוויזיה יהודיות בריטיות
קטגוריה:שחקני קולנוע וטלוויזיה יהודים בריטים
קטגוריה:שחקניות ילדות אנגליות
קטגוריה:זוכי פרס גות'הם: שחקנים
קטגוריה:אנגליות שנולדו ב-1992
קטגוריה:אנגלים שנולדו ב-1992